Berlingske Tidende, 1785-09-30
Kiøbenhavn, den 30te September. Søndagen den 25de September aflagde Hendes Kongelige Høihed Kronprindsesse Lovise Augusta til det Kongelige Huses og alle Tilstædeværendes Glæde og Fornøielse Sin Troesbekiendelse ved en høitidelig og hellig Confirmations=Act i Christiansborg Slotskirke. - Kokken 1, da første Gang blev ringet, og Indgangene til Kirken vare aabnede, forføiede alle og enhver, som vare forundt Entre, sig til Kirken, og indtoge de Pladser, paa hvilke deres billetter løde. Ridderne af Elephanten og Personer af første Classer nede i Kirken i Stolene paa begge Sider lige for Alteret. De fornemste Damer i de øverste Stole ved Siden af den Kongelige Stoel og i Mezanine=Etagen paa begge Sider. Alle øvrige bleve ligeledes deres Pladser efter deres Entre-Billets anviste, saavel til Galleriet i Kongens Etage, som i Stolene og paa Gangene nede i Kirken. - Ved Alteret var udbredt et stort Gulv=Teppe, paa hvilket for Hendes Kongelige Høihed Kronprindsessen var hensat en Lehnestol med rødt Fløiel og Guld Galoner besat. Paa hver af de 4 Hiørner af Teppet stod en Sølv Gueridon, og paa hver af disse en femarmet Sølv=Stage med hvide Voxlys. J Mezanine Etagen var for de Høikongelige Personer indrettet trende Stole med rødt Dammask overtrukne, og dito Gardiner med udhængende rødt Fløiels Dække med Guld Galoner. - Klokken 2 3/4 blev sammenringet, og da alle Pladse i Kirken vare besatte, begav Hendes Kongelige Høihed Kronprindsessen Sig til Kirken, over det øverste Gallerie omkring Orgelværket ned i den for Høistsamme i Mezanine=Etagen indrettede Stoel. Strax derpaa kom Hs. Majestæt Kongen, Hendes Majestæt Dronningen og samtlige Kongelige Herskaber, og saasnart Allerhøistsamme indtraadde i deres Stoele, blev begyndt med den Psalme: "J Jesu Navn &c." Derefter blev den Psalme: "See Kongens Datter gaaer i Pagt" istemmet, og medens den blev siunget, fremtraadde Hr. Confessionarius Doctor Bastholm ud af Døren paa venstre Haand af Alteret, og stillede sig for Alteret, paa hvis høire Side Hr. Biskop Balle, Hr. Professor Janson, Hr. Professor Hornemann, Hr. Professor Moldenhauer, Hr. Stiftsprovst Schønheider, Hr. Provst Tybring og Slotspræsten Hr. Kofoed vare placerede, og til at bivaane denne hellige Act, inviterede, Jmidlertid kom Hendes Kongel. Høihed Kronprindsessen, med Sit Følge ud af Glasdøren paa venstre Side af Alteret, og stillede Sig i en liden Afstand fra Hr. Confessionarius Bastholm med den høire Side mod Alteret. Derpaa begyndte Confirmations=Acten, og imedens denne varede stode begge Hendes Kongel. Høiheds Damer: Kammerfrøken Møsting og Baronesse Holck, og Hendes Kongel. Høiheds Cavalerer, Hr. Hofmester Buchwald og Hr. Kammerjunker Baron Knuth, bag ved Lehnestolen. - Efter at ovenmeldte Vers var afsiunget, blev af Hr. Confessionarius Bastholm holdt en Tale til Menigheden over den af Hendes Kongel. Høihed Kronprindsessen valgte Text: "Vær troe indtil Døden, saa vil jeg give dig Livsens Krone;"og da Talen var til Ende besvarede Hs. Kongel. Høihed med den fuldkomneste Færdighed, til alle Tilhøreres Beundring og Glæde, de Spørgsmaa over Religionens Sandheder, som bleve Høistsamme forelagte. Da Examinationen, som varede noget over en Time, var til Ende, aflagde Hs. Kongel. Høihed, ved at give Hr. Confessionarius Bastholm Haanden, Sin Troes Bekiendelse, hvorpaa Confessionarius med Haands Paaleggelse, som sædvanligt, gjorte en Bøn over Hs. Kongel. Høihed, og derpaa blev af Menigheden istemmet det Vers: "O grændseløse Kierlighed." Da dette var til Ende, holdt Hr. Confessionarius en kort Opmuntrings=Tale til Prindsessen, og endte med en Bøn til Gud, og Velsignelsen. Til Slutning blev siunget det 9, 10, 11 Vers af den Psalme: Tit klager du, hvor tungt det er: "og imidlertid begarHs. Kongel. Høihed Sig igien op i Sin Stoel, og da Gudstienesten var forbi, tilligemed de samtlige Kongelige Herskaber ud af Kirken.